ದರ್ಶನ್ ಮದುವೆ ಆಗ್ತೀನಿ.. ಅವರ ಹೆಂಡತಿ ಆಗೋಕೆ ರೆಡಿ: ಬಳ್ಳಾರಿ ಜೈಲ ಬಳಿ ಮಹಿಳೆ ಹೈಡ್ರಾಮಾ

– ದರ್ಶನ್‌ಗೋಸ್ಕರ ಚಿಕನ್, ಮಟನ್ ತಂದುಕೊಡ್ತೀನಿ ಎಂದ ಡಿಬಾಸ್ ಫ್ಯಾನ್
– ಯಾರು ಸಿಗರೇಟ್ ಸೇದಲ್ಲ, ಕುಡಿಯಲ್ಲ ಹೇಳಿ ಎಂದು ಪ್ರಶ್ನೆ

ಬಳ್ಳಾರಿ: ನಟ ದರ್ಶನ್ (Actor Darshan) ನೋಡಲೇಬೇಕು ಎಂದು ಬಳ್ಳಾರಿ ಸೆಂಟ್ರಲ್ ಜೈಲಿನ (Ballary Central Iail) ಮುಂಭಾಗ ಬಂದ ಮಹಿಳಾ ಅಭಿಮಾನಿಯೊಬ್ಬರು ಹೈಡ್ರಾಮಾ ಮಾಡಿದ್ದಾರೆ.

ಕಲಬುರಗಿ (Kalaburagi) ಮೂಲದ ಲಕ್ಷ್ಮೀ ಎಂಬ ಮಹಿಳೆ ಬೆಂಗಳೂರಿನಲ್ಲಿ ಕೆಲಸ ಮಾಡಿಕೊಂಡಿದ್ದಾರೆ. ಕೊಲೆ ಪ್ರಕರಣದಲ್ಲಿ ಬಂಧನಕ್ಕೊಳಗಾಗಿರುವ ಆರೋಪಿ ದರ್ಶನ್ ನೋಡಲು ಬೆಂಗಳೂರಿನಿಂದ ಬಳ್ಳಾರಿ ಸೆಂಟ್ರಲ್ ಜೈಲಿಗೆ ಬಂದಿದ್ದರು. ಜೈಲು ಮುಂಭಾಗದಲ್ಲಿ ಬಂದ ಮಹಿಳೆ ದರ್ಶನ್ ನೋಡಬೇಕೆಂದು ಜೈಲು ಸಿಬ್ಬಂದಿ ಜೊತೆ ಕಿರಿಕ್ ಮಾಡಿಕೊಂಡ ಘಟನೆ ನಡೆದಿದೆ.ಇದನ್ನೂ ಓದಿ: ಕೊಲೆಗೂ ಮುನ್ನ ದರ್ಶನ್‌ ಪಾರ್ಟಿ ಮಾಡಿದ್ದ ಸ್ಟೋನಿ ಬ್ರೂಕ್‌ ಪಬ್‌ನಲ್ಲಿ ಸ್ಥಳ ಮಹಜರು; ಫೋಟೊ ರಿವೀಲ್‌

ಈ ಹಿಂದೆ ಇದೇ ಮಹಿಳೆ, ದರ್ಶನ್ ಬೆಂಗಳೂರಿನ ಪರಪ್ಪನ ಆಗ್ರಹಾರದಲ್ಲಿದ್ದಾಗಲೂ (Parappana Agrahara) ಅಲ್ಲಿಗೆ ಭೇಟಿ ನೀಡಿದ್ದರು. ದರ್ಶನ್ ನೋಡಲು ಸಂಬಂಧಿಗಳಿಗೆ ಮಾತ್ರ ಅವಕಾಶವಿದೆ ಎಂದು ಆಕೆಯನ್ನು ತಿಳಿಸಿದಾಗ, ದರ್ಶನ್‌ರನ್ನು ಮದುವೆ ಆಗುವುದಕ್ಕೂ ನಾನು ರೆಡಿಯಾಗಿ ಬಂದಿರುವೆ. ನನಗೆ ದರ್ಶನ್ ಅಂದ್ರೆ ತುಂಬಾ ಇಷ್ಟ. ನಾನು ದರ್ಶನ್ ಅವರ ಹೆಂಡತಿಯಾಗುವುದಕ್ಕೂ ಸಿದ್ಧಳಿದ್ದೇನೆ. ದರ್ಶನ್ ಅವರಿಗೆ ವಿಜಯ ಲಕ್ಷ್ಮೀ (Vijaya lakshmi) ಒಬ್ಬರೇ ಹೆಂಡತಿ ಇದ್ದಾರೆ. ಇವಾಗ ನನಗೆ ಅವರೆಂದರೆ ತುಂಬಾ ಇಷ್ಟ. ನಾನು ಜೈಲಲ್ಲಿ ಅವರನ್ನು ನೋಡಲೇಬೇಕು. ಅವರನ್ನು ಮಾತಾಡಿಸಿ ಬರಲೇಬೇಕು. ನಾನು ಅವರಿಗೆ ಮಾತಾಡಿಸುವುದಕ್ಕೆ ಪರಪ್ಪನ ಆಗ್ರಹಾರಕ್ಕೂ ಹೋಗಿದ್ದಾಗ ಅವಕಾಶ ಸಿಗಲಿಲ್ಲ. ನಾನು ಅವರನ್ನು ಮಾತಾಡಿಸಿದ ಬಳಿಕವೇ ಇಲ್ಲಿಂದ ಹೋಗಬೇಕು. ನಾನು ಅವರ ರಕ್ತ ಸಂಬಂಧಿಯಾಗುವುದಕ್ಕೆ ಕಾಯ್ತಾ ಇದ್ದೀನಿ ಎಂದು ಆ ಮಹಿಳೆ ರಂಪಾಟ ಮಾಡಿದ್ದಾರೆ.

ಬೆಂಗಳೂರಿನಿಂದ ಬಳ್ಳಾರಿಗೆ ಯಾಕೆ ಸಿಫ್ಟ್ ಮಾಡಿದ್ದೀರಾ? ಬೆಂಗಳೂರು ಪೊಲೀಸರು, ದರ್ಶನ್ ಅವರು ಸಿಗರೇಟ್ ಸೇದಿದ್ದಾರೆಂದು ಅವರನ್ನು ಇಲ್ಲಿಗೆ ಕರೆತಂದಿದ್ದಾರೆ. ಯಾರು ಬೀಡಿ ಸೇದಲ್ಲ? ಯಾರು ಸಿಗರೇಟ್ ಸೇದಲ್ಲ? ಯಾರು ಕುಡಿಯಲ್ಲ ಹೇಳಿ? ಸಿಟಿಗಳಲ್ಲಿ ಹೆಣ್ಣುಮಕ್ಕಳೇ ಇದೆಲ್ಲ ಮಾಡುತ್ತಾರೆ. ಹಂಗಾದ್ರೆ ಇವೆಲ್ಲಾ ಬ್ಯಾನ್ ಮಾಡಬೇಕು. ಯಾರು ಜೀವ ಹೊಡೆದಿಲ್ಲವಾ? ದರ್ಶನ್ ಅವರು ಒಬ್ಬ ಮಹಿಳೆಯ ಮಾನ ಕಾಪಾಡಿದ್ದಾರೆ. ಬೆಂಗಳೂರಲ್ಲಿ ಖಾಕಿ ಬಟ್ಟೆ ಹಾಕಿದವರು ದರ್ಶನ್‌ರನ್ನ ಇಲ್ಲಿಗೆ ಕಳುಹಿಸಿದ್ದಾರಲ್ಲ. ಸಿಟಿಯಲ್ಲಿ ಖಾಕಿ ಹಾಕಿಕೊಂಡು ಕೆಲಸ ಮಾಡುವವರು ಹಳ್ಳಿಗೆ ಬರಲಿ, ಹಳ್ಳಿಯವರು ಸಿಟಿಗೆ ಹೋಗಲಿ ಎಂದು ಸಿಟ್ಟಿಗೆದ್ದಿದ್ದಾರೆ.ಇದನ್ನೂ ಓದಿ: ನೋಡಿ.. ನೋಡಿ.. ಜೀವಂತ ಹೆಣವಾಗಿಬಿಟ್ಟಿದ್ದೇವೆ – ರೇಣುಕಾ ಕೊನೇ ಕ್ಷಣದ ಫೋಟೋ ಕಂಡು ತಂದೆ ಕಣ್ಣೀರು

ಅವರ ಹೆಂಡತಿ ಜೊತೆಗೆ ಬರುತ್ತಿದ್ದೆ. ಆದರೆ ಅವರು ಇವಾಗ ಬಂದಿಲ್ಲ. ದರ್ಶನ್‌ಗೋಸ್ಕರ ಹಣ್ಣು ತೆಗೆದುಕೊಂಡು ಬಂದಿರುವೆ. ಅವಕಾಶ ಕೊಟ್ಟರೆ ಅವರಿಗೋಸ್ಕರ ಚಿಕನ್, ಮಟನ್ ತಂದು ಕೊಡುತ್ತೇನೆ. ಮಾತಾಡಲು ಬರುವವರನ್ನು ಒಳಗಡೆ ಬಿಡಬೇಕು. ನನಗೆ ಯಾರು ಕಳುಹಿಸಲಿಲ್ಲ. ನಾನು ಒಬ್ಬಳೆ ಬಂದಿದ್ದೇನೆ. ಮಾತಾಡದಿದ್ದರೂ ನಾನು ಅವರನ್ನು ನೋಡಿಕೊಂಡು ಹೋಗುತ್ತೇನೆ ಎಂದು ಪಟ್ಟು ಹಿಡಿದಿದ್ದರು. ಕೊನೆಗೆ ಆಕೆಯನ್ನು ಮನವೊಲಿಸಿದ ಜೈಲು ಸಿಬ್ಬಂದಿ ವಾಪಾಸ್ ಕಳುಹಿಸಿದ್ದಾರೆ.